ming030890/wiki-yue-high-quality huggingface dataset:
莊母

莊母（粵拼：zong1 mou5；中古漢語拼音：criang），係中古漢語聲母，屬齒音中嘅正齒音，屬莊組，係全清聲母。喺後世佢同章母合流成照母，因爲莊母字喺韻圖二等，所以佢又叫照二（ziu3 ji6）。

擬音
學界對莊母嘅擬音分兩派，一派擬成捲脷音，擬成/ʈʂ/，一派擬成舌葉音，擬成/t͡ʃ/。

上古來源
對上古音嘅研究，有個定論叫照二歸精，意思係話莊母來源自精母，喺上古音佢係/t͡s/噉樣嘅音，後來因爲介音因素，佢演變成捲脷或舌葉音。

喺粵語嘅演變
莊母喺粵語維持古音，對應嘅粵拼係z，聲調派陰聲調。
下面係一啲例字嘅古今音對比，第一欄例字，第二欄中古音（切韻），第三欄現代粵音：
調返轉頭，現代粵語中嘅z聲母來源自中古音嘅知、澄、從、章、莊、精、俟、邪、崇九母。
對於可以區分平捲脷嘅粵語，莊母屬捲脷音，如吳川話，莊母發[t͡s]；梧州話，莊母發[t͡ɕ]。成個粵語，平捲分法係濟南型。

喺吳語嘅演變
莊母喺吳語歸入精母，對應嘅吳拼係ts。

喺普通話嘅演變
莊母喺普通話大部分係捲脷音zh，少數字變成平脷音z。普通話嘅平捲分法係濟南型溝南京型。

喺日文嘅演變
無論吳音漢音，莊母都係讀さ行。

喺韓文嘅演變
大部分變成ㅈ，少部分變成ㅊ。

喺越南文嘅演變
喺越南文莊母變成tr，派陰聲調。
莊文欣

莊文欣，香港律政司人員。
佢因為喺一啲同香港反送中運動相關嘅案件入面代表政府，所以得到一啲媒體嘅關注，亦因為咁曾經被美國國會暨行政當局中國委員會點名，批評佢有份侵犯香港人人權。
莊智淵

莊智淵（英文：Chuang Chih-Yuan，1981年4月2號—）係臺灣嘅乒乓波運動員，代表中華台北出戰奧運。
莊月明

莊月明（1933年6月18號—1990年1月1號）係香港生意人。讀過香港半山區嘅英華女學校，同埋香港大學文學士學位，重有1960年代去日本明治大學留學。

屋企
莊月明香港出世，祖籍廣東潮州，係香港富商李嘉誠嘅表妹兼髮妻。系出名門，佢老豆莊靜庵係香港第一代鐘表商，創辦咗中南鐘表有限公司。
莊正

莊正（英文：Lester Chong，1991年11月24號—）係香港男歌手，2019年正式出道，同年11月因為涉嫌參與理大圍城戰而被控「暴動罪」被音樂公司解約。

簡歷
莊正喺2013年憑住演出網上短片《Come On James》男主角而開始出名。2014年，佢用組合VnP身份參加歌曲創作比賽贏咗，簽約Sony Music HK，不過組合一直無機會出道，到2019年先至有機會用個人身份正式出道，頭一首派台歌叫《開放世界》。
2019年11月理大圍城戰嗰陣，莊正因為身處現場而畀警方拘捕，之後被控告「暴動罪」。2020年1月，Sony Music HK以政治理由正式向莊正解約，之後轉做獨立歌手，同月底推出用反送中做主題嘅新歌《Will (not) see you soon》。
觀音

（梵文：Avalokiteśvara），簡稱觀音、觀音菩薩，係大乘佛教入面嘅神，彌陀三尊其中一位，係阿彌陀佛嘅左邊侍者。觀音亦係四大菩薩之一。 觀音全名意思係「聆聽世界哭泣嘅人」，所以啲人睇觀音做慈悲救人嘅神靈。
喺傳統佛教入面，觀音嘅形象多數係個男人，但喺東亞佛教入面，觀音嘅形象多數係個女人。
觀賞魚

觀賞魚係指因為外形俾人覺得好睇，而成日俾人擺喺水族館觀賞或者養嚟做寵物嘅魚，淡水魚同鹹水魚都有。
例如小丑魚（clown fish）同藍刀鯛（blue tang）都係噉。
觀綠路

觀綠路 (廣州)，中國廣東省廣州市越秀區入面嘅觀綠路。
觀綠路 (佛山)，中國廣東省佛山市順德區入面嘅觀綠路。
觀蝶

觀蝶（butterfly watching）即係觀察蝴蝶自然生態嘅活動：觀蝶一般人都做得，可以走去野外嗰度影蝴蝶嘅相同觀察蝴蝶嘅生態，又有人會起蝴蝶園俾人觀蝶－例子有廣東嘅盈香生態園。一般嚟講，觀蝶嘅守則包括咗唔應該搔擾啲野生動物、唔應該捉喺任何生命階段嘅蝴蝶，費事擾亂生態系統。去觀蝶嗰陣時人多數會帶埋當地嘅蝴蝶圖鑑、記錄表、同相機等嘅架生，方便記錄低自己撞到嘅蝴蝶。
讀賣新聞

《讀賣新聞》（日文字：読売新聞）係日本其中一份全國發行嘅報紙，1874年11月2號喺東京創刊。
變奏曲

變奏曲（variation）喺音樂上係一種樂曲結構形式，指樂曲嘅其中一段重複幾次，但每次出現都（喺旋律或者節奏等方面）有所不同。
變形

變形（英文：deformation）係指一嚿物體嘅形狀或者大細出現變化，好多時係因為外界施嘅力而引起嘅。
讀谷村

讀谷村（日文：読谷村／よみたんそん Yomitan son */?，琉球文：読谷／ユンタン Yuntan）係日本沖繩縣中頭郡嘅一個村。
讀默

讀默係一種默書方法，學生唔使背默書內容。先生會口讀讀默內容，學生聽住來寫字就得。
變分推斷

變分推斷（英文：Variational inference）或者話變分貝葉斯方法（英文：Variational Bayesian methods）係指啲一系列嘅技術，攞嚟逼近啲喺貝葉斯推論同埋機械學習中出現到嘅難整積分嘅。「變分」係意指喺某個範圍內改變啲初始簡單嘅分佈，去逼近個實際分佈；「推斷」意指從啲外顯變數推斷返啲潛在變數。

背景
内文：潛在變數模型
變分推斷或者話變分貝葉斯方法，主要係攞嚟處理啲複雜嘅統計模型，啲既有外顯變數又有潛在變數同埋未知參數嘅，嚟幫啲變數之間啲關係做建模。
根據貝葉斯推論：
其中係樣本，係樣本反映嘅潛在變數。表示畀有樣本嗰陣啲嘅分佈。
對於生成模型嚟講，可以根據潛在空間嘅生成潛在變數，再根據觀察空間嘅得到相應嘅新樣本。
反過嚟喺對啲建模出嗰陣，就需要用到嘅邊緣概似亦即係；注意到即係對嘅期望形式，所以條式都可以寫成嘅形式。同時亦都要根據貝葉斯推論從抽出亦即係潛在變數喺有嗰啲樣本嘅條件下個分佈情況。要對建模可以用對數最大概似估計，即最大化某個。但因爲邊緣概似當中個積分冇解析解，所以難幫佢做數值積分或者求梯度，而變分推斷可以處理到種情況。

最大化估計
對數最大概似可以嘸直接對建模，而係可以搵遞個簡單函數係細過原本函數嘅，作爲下界（lower bound）之一，係噉有：
希望係最大化個概似理應畀到對應嘅最大化概似，但由於係好複雜嘅函數，所以單單靠一隻係嘸夠組成個啲下界，所以需要一堆壘 喺個家族集合裏頭又㔶齊個範圍嘅，再喺啲裏頭整返最大化嚟間接幫做最大化。

獲取啲下界函數
攞到啲下界函數嘅方法可以係對個對數形式概率進行變形。對於潛在變數同埋某個佢個分佈，顯在嘅對數概率可以寫得成亦即係嘅形式：
由於，所以有：
喺當中拆出有：
注意到左右兩䊆分別可以表示成期望同埋KL散度，似下式：
個KL散度（即  ）可以直觀啲噉理解爲：從嚟睇，戥佢走差有幾多；KL散度等於零嗰陣，兩樣嘢基本可以睇作係喺所有埞方都相等。因爲KL散度係非負（大於等於零），所以有：
即個查實就係嘅下界，亦即係證據下界（evidence lower bound，ELBO），記作。所以最好就係，噉樣有KL散度爲零，個又得最大化。但因爲好難攞到，好多時衹有好特殊嘅算法情況下先做得到令兩便相等，種情況係期望–最大化算法（expectation–maximization algorithm，EM Algorithm）。簡單嚟講EM–Algorithm係調校個嚟最細化個KL散度令到得最大化先（即「Expectation」），再喺個下搵返一個最佳嘅令最大，即又令到喺方面得到最大化（即「Maximization」），再返去E動作繼續校細個……噉樣往復做落去最終去達到最佳。
變分法

變分法（英文：Calculus of variation）係泛函分析入面嘅一個工具，相當於喺無限維嘅空間入面做微積分。變分法嘅目的係搵極值函數，佢哋令到個泛函可以達到最大或最細值。最快降線問題就係一個應用變分法好好嘅例子。極小曲面嘅研究入面都有用到變分法。
變動不對稱

變動不對稱（fluctuating asymmetry）係指一隻動物距離「完美左右對稱」有幾遠。一般嚟講，隻動物愈接近完美左右對稱就愈健康，反映佢遺傳質素高，而且佢跟節奏郁動（跳舞）嘅能力亦會愈高。
變化結構神經進化

變化結構神經進化（neuroevolution of augmenting topologies，NEAT）喺機械學習上係指喺用遺傳演算法令人工神經網絡進化嗰陣，唔淨只改變啲權重，仲改變網絡嘅結構。
西貢海

西貢海，係香港新界西貢區一個海域，喺西貢半島南面西貢市對出，外面有滘西洲同牛尾海，入面主要嘅島包括橋咀洲、炸魚排、枕頭洲等等。
西貢粵語

西貢粵語係喺越南西貢講開嘅粵語，一般認爲屬廣府片。
西貢游泳池

西貢游泳池（英文：Sai Kung Swimming Pool）係香港新界嘅一個公眾游泳池，喺西貢區西貢惠民路12號，由康樂及文化事務署管理。
西貢東郊野公園

西貢東郊野公園（Sai Kung East Country Park）係香港嘅郊野公園，1978年2月3號劃定，喺新界西貢區，萬宜水庫、糧船灣洲、大浪灣、北潭坳、上窰同黃石碼頭一帶，有4,477公頃大。
西貢淪陷

西貢淪陷，又叫西貢陷落，越南共產黨（越共）叫西貢解放，係指1975年4月30號越南共和國（南越）首都西貢被越南民主共和國（北越）攻陷，越南共和國政府宣佈無條件投降，令越南戰爭正式完咗。西貢淪陷後，越共搞咗個南越南共和國過渡政府，1976年越共將兩個政府合併做越南社會主義共和國，西貢亦都畀越共改名做胡志明市紀念越共創立人胡志明。
西貢街

西貢街（英文：Saigon Street），係香港九龍佐敦嘅一條馬路，由志和街開始，去到渡船街同文昌街交界。街名係嚟自越南西貢。
西貢街遊樂場

西貢街遊樂場，香港公園之一，遊樂場之一，喺九龍油麻地，西貢街、渡船街同廣東道之間，英文叫Saigon Street Playground。行政上歸油尖旺區。設施有滾軸溜冰場。
華域克

華域克（英文：RKC Waalwijk）係荷蘭華域克一間職業足球球會，依家踢緊荷蘭甲組足球聯賽。
華域大道站

華域大道站（英文：Warwick Avenue tube station）係英國倫敦地下鐵必嘉老綫嘅車站，屬第2收費區，喺大倫敦西敏市。
華堅迪亞美打

華堅迪亞美打（葡文：Joaquim de Almeida，1957年3月15號—）係葡萄牙一個男演員，喺1982年出道。
華城

華城（waa4 sing4）（韓文：화성시／華城市 Hwaseong si */?），係南韓京畿道嘅一個市，喺首爾嘅西南面大約48公里。成個市嘅總面積係688平方公里，人口有86萬（到2021年4月為止）。
華坪

華坪係中國雲南麗江一個縣，總面積5099平方公里，人口16萬。
華堅·山齊士·羅德列基斯

華堅·山齊士·羅德列基斯（粵拼：waa4 gin1 saan1 cai4 si6 lo4 dat1 lie6 gei1 si1；西班牙文：Joaquín Sánchez Rodríguez，西班牙文讀音：[xoaˈkin ˈsantʃeθ roˈðɾiɣeθ]；1981年7月21號—），簡稱華堅（waa4 gin1；Joaquín），香港傳媒普遍譯做祖亞昆，係西班牙足球員，打翼鋒。
華堅出身皇家畢迪斯青年軍，1999年升上皇家畢迪斯B隊，2000年再升上皇家畢迪斯一隊。佢先後喺2006同埋2011年轉投華倫西亞同埋馬拉加。2013年祖亞昆轉投意大利甲組聯賽球會費倫天拿。
2002至2007年，華堅代表西班牙國家隊打過超過50場國際賽。
華堅馮力士

華堅馮力士（粵拼：waa4 gin1 fung4 lik4 si6；英文：Joaquin Phoenix，1974年10月28號—），舊譯祖昆馮力士，係美國男演員，攞過一次奧斯卡金像獎、一次格林美獎同兩次金球獎。
佢出名演出作品包括《帝國驕雄》、《弦途有你》同《JOKER小丑》。
華國鋒

華國鋒（粵拼：waa6 gwok3 fung1，1921年2月16號—2008年8月20號），原名蘇鑄，山西交城人，係前中國共產黨領導人毛澤東指定嘅接班人，做過中國共產黨中央委員會主席、國務院總理、中國共產黨中央軍事委員會主席，在任期間，提出「兩個凡是」，即「凡是毛主席作出的決策，我們都堅決維護，凡是毛主席的指示，我們都始終不渝地遵循。」後來鄧小平復出，發動「實踐是檢驗真理的唯一標準」大討論運動，打破華國鋒嘅理論。華國鋒之後辭去所有職務。
2008年8月20號華國鋒喺北京死咗，終年八十七。佢嘅追悼會係首長級，共產黨官方出嘅《華國鋒同志生平》，評價佢粉碎四人幫嗰陣做出卓越貢獻，隻字不提華國鋒犯下嘅「兩個凡是」錯誤。
維基同享有多媒體嘅嘢：Hua Guofeng
菲律賓雀鯛

菲律賓雀鯛，俗名厚殼仔，係輻鰭魚綱鱸形目隆頭魚亞目雀鯛科嘅其中一種。
菲律賓魔杖

菲律賓魔杖（英文：Arnis / Kali / Eskrima）係菲律賓傳統功夫，主要用到枴去打。
菲德爾·卡斯特羅·迪亞斯－巴拉特

佢係由菲德爾卡斯特羅嘅第一夫人——米達·迪亞絲－巴拉特所生，1955年兩公婆離婚，佢同阿媽搬咗去美國佛羅里達州邁阿密住。喺阿媽同佢返到古巴探訪菲德爾卡斯特羅時俾佢前任阿爸夾硬留低。佢9歲時同阿爸一齊，正式喺美國嘅電視台入面作為嘉賓形式而出鏡。
1968年喺佛洛尼茲周立大學畢業之後正式移居蘇聯（而家屬俄羅斯一部分）莫斯科住。期間佢費事俾阿爸發現而化名做荷西·魯爾·費南迪斯（西班牙文：José Raúl Fernández）。之後揀咗世界象棋冠軍得主荷西·魯爾·卡帕布蘭卡（西班牙文：José Raúl Capablanca）嚟搞咗卅年嘅科學研究發佈，重喺1970年學埋物理教育之後踏入核物理學界嘅研究範疇。
巴拉特返到古巴之後，1980年成立咗古巴原子能委員會，重喺加勒比海最大嘅島發展核電站直到古蘇斷交為止。但隨後因核電站嘅財務狀況出現惡化，加上管理不善，喺1992年正式離開權力界。返到莫斯科後，喺1999年加入咗庫查托夫原子能協會（今日嘅庫查托夫協會（俄文：Курчатовский институт））繼續搞核能研究。佢2010年代返到古巴，一直做住國務委員會嘅科學顧問同埋古巴科學院嘅副院長。
喺2018年2月1號，佢因為患重度抑鬱症，喺古巴夏灣拿嘅私人住所入面自殺死咗，終年68歲。呢單嘢震驚成個古巴政壇，有古巴媒體話巴拉特嘅死係單唔正常嘅事件。
菲律賓革命

菲律賓革命係1896年到1898年嗰陣西班牙控制嘅菲律賓都督府爆發嘅一場獨立革命，最後菲律賓成功獨立建國，史稱菲律賓第一共和國，不過西班牙隨即將菲律賓割讓畀美國，引發美菲戰爭，最後畀美國打低。
菲律賓鱷

菲律賓鱷（Crocodylus mindorensis）係一種只分佈響菲律賓嘅鱷魚品種，亦都叫做緬多羅鱷魚 Mindoro crocodile 或者菲律賓淡水鱷 Philippine freshwater crocodile。喺菲律賓，雖然嚴禁捕殺呢種鱷魚，但佢哋嘅分佈地正受到不斷開發同非持續性捕魚方法，例如魚炮，現時有關佢嘅保育工作係由荷蘭 / Filipino Mabuwaya 基金會負責。
以前曾被稱為佢係新畿內亞鱷（Crocodylus novaeguineae）嘅亞種，雖然同灣鱷有相同嘅分佈，但體型就比唔上灣鱷。佢哋嘅野外數目唔多過 500 - 1,000 隻，同其他鱷魚相比，菲律賓鱷嘅口鼻比較闊，身型亦都較細隻，通常唔超過3米，而雄性一般比雌性大隻，呢種鱷魚嘅攻擊性唔算太強，但如果受到騷擾就會咬人。
同其他鱷魚一樣，菲律賓鱷都係一種得人驚嘅捕獵者，捉啲好似羚羊咁大隻嘅獵物，但又會畀鱷魚鳥去清理佢棚牙，細隻嗰陣就食魚、蝦、老鼠同水蝸牛。
國家地理頻道早排拍咗一套叫 Dangerous Encounters 嘅生態節目，係由鱷魚專家布箂迪‧巴爾博士（Dr. Brady Barr）做節目主持人，響呢一輯節目講述，巴爾博士係世上第一個見過晒全球 23 種鱷魚嘅科學家，而菲律賓鱷係比較特別嘅一種，好彩嘅係，佢見到一條只有兩個禮拜大嘅菲律賓鱷，菲律賓鱷有金中帶啡嘅顏色，當佢哋成年時顏色會變深。
菲律賓鵰

菲律賓鵰（Pithecophaga jefferyi）係鷹科菲律賓鵰屬嘅唯一一種雀，主要分佈喺菲律賓。
菲德爾·卡斯特羅

菲德爾·亞歷杭度·卡斯特羅·勞斯（西班牙文：Fidel Alejandro Castro Ruz ( audio)，1926年8月13號—2016年11月25號）係古巴政治人，奧爾圭因省（英文：Holguín Province）比蘭人。做過古巴國務委員會前主席同埋部長會議主席，古巴共產黨中央委員會第一書記。
佢就嚟80歲時身體唔好，將實權交畀細佬勞爾卡斯特羅，重喺2016年4月舉辦嘅古巴共產黨七大上發佈咗告別演講。
卡斯特羅2016年11月25號晚喺聖地亞哥德古巴死咗，終年90歲。
菲林

菲林係傳統相機用到膠片，影完相可以曬相。菲林通常捲成一筒，叫菲林筒。菲林上面有一層好薄嘅鹵化銀結晶體。晶體嘅大細、其他特性決定菲林嘅靈敏度，對比度同埋分辨能力（resolution）。
菲林明

菲林明（英文：Francis Fleming，1842年7月31號—1922年12月4號），又譯傅林明、勳寧）係英國殖民地官員，1890年到1892年做過香港輔政司，1892年到1894年做過塞拉利昂總督，1895年到1901年做過背風群島總督。
香港灣仔菲林明道（1955年前譯「勳寧道」）就係用佢個名命名，紀念佢做輔政司期間推動灣仔填海造地。
賓福特社區球場

賓福特社區球場（英文：Brentford Community Stadium）係英國一座運動場，喺西倫敦賓福特，2020年8月開始成為賓福特足球會同埋倫敦愛爾蘭橄欖球會嘅新主場，取代原先嘅格芬公園球場。佢有17,250個位，可以用嚟喺足球同橄欖球比賽。新運動場作為重建周邊地區計劃嘅重點，包括新房屋同商業機會。
2020年8月30號，賓福特宣佈新運動場落成同準備舉行比賽。
賓福特

賓福特（英文：Brentford）係英倫倫敦豪士羅區一地，人口兩萬八[咩時候？]。
賓莎地比士

賓莎地比士（西班牙話：Balsa de Ves /ˈbalsa ðe ˈbes/）國語譯巴爾薩德韋斯。係西班牙卡斯蒂利亞-拉曼恰自治區阿爾瓦塞特省嘅一個市鎮。總面積73km²，總人口204人（2001年），人口密度有3人/km²。
貢嘎

貢嘎（威利轉寫：gong dkar rdzong, 藏文拼音：གོང་དཀར་རྫོང）係中華人民共和國西藏山南嘅一個縣。
貢扎加莫塔

貢扎加莫塔（Luiz de Gonzaga Fonseca Mota；1942年12月9號—）係巴西政治人，喺福塔雷薩出世。
貢扎加曾經係社會民主黨（Partido Social Democrático）員，1985年佢轉去巴西民主運動黨（PMDB，Partido do Movimento Democrático Brasileiro）。
1982年，貢扎加喺前社會民主黨支持下當選塞阿拉州長，1986年，佢取代塔索（Tasso Jereissati），喺塞阿拉州推動經濟社會改革。塞阿拉州有人叫佢「雞蛋人」（o homem dos ovos），因為1985年洪水佢派直升機配袋裝食品，其中有好多雞蛋。
貢山

貢山係中國雲南怒江一個獨龍族怒族自治縣，總面積4506平方公里，人口3萬。
貢丸

貢丸係用豬肉同冬菇整嘅肉丸，喺福建、廣東、臺灣流行。
貢士

貢士係指科舉入面會試（第二關）考中嘅人，有資格參加最後一關嘅殿試，通常每次科舉都有約莫一千人，當中考第一嘅叫會元。
菲臘·史泰尼哈特

菲臘·史泰尼哈特（德文：Phillipp Steinhart；1992年7月7號—）係一個德國足球員，效力德國甲組足球聯賽球隊拜仁慕尼黑，主要司職左後衛。
菲臘·戴高樂

菲臘·戴高樂（法文：Philippe de Gaulle，1921年12月28號—2024年3月13號）係法國總統夏爾·戴高樂大仔，法國政治人，曾任法國上將、參議員。
菲臘·戴高樂
菲臘·拜尼

菲臘·拜尼（英文：Philip James Bailey；1951年5月8號—），係美國R&B、靈魂、福音同芬克男歌手、詞曲作家同打擊樂手。佢以樂隊Earth, Wind & Fire嘅成員身份打入搖滾名人堂同聲樂組合名人堂。佢都以個人身份同樂隊打入詞曲作家名人堂。

格林美獎
佢喺4個格林美獎提名入面有1個攞到獎。
菲臘·拿姆

菲臘·拿姆（德文：Philipp Lahm，1983年11月11號—），係前德國甲組足球聯賽球隊拜仁慕尼黑球員同隊長，亦都係前德國國家隊隊長。被認為係現今球壇最優秀嘅右閘之一。
喺拿姆嘅職業生涯入邊，佢冇拎過紅牌嘅記錄。
資訊提取

資訊提取（英文：information retrieval，IR）係指「由一個資訊系統度攞自己需要用嘅資源嚟用」嘅過程。
例子有用搜尋器打關鍵字，摷自己想要嘅文件。
資訊最大化原則

資訊最大化原則（Infomax principle）係資訊處理系統嘅最佳化嗰陣用嘅一條原則，指盡力將輸入 I 同輸出 O 之間嘅相互資訊有咁大得咁大。
資訊工程

資訊工程（information engineering）係工程學一門，研究控制資訊嘅系統嘅設計。
資訊敏感度

資訊敏感度（粵拼：zi1 seon3 man5 gam2 dou6；英文：Information sensitivity）係指一件資訊「一旦泄漏咗出去，有幾能夠令人喪失優勢」。
例如信用咭號碼就算係敏感嘅資訊。
資訊架構

資訊架構（英文：Information architecture，IA），粵文又可以譯做訊息架構，係資訊相關工作嘅一部份，研究點樣設計資訊環境嘅設計（例如點樣組織啲網頁同軟件傳達資訊嘅方式），令到啲系統變得更加有效率（例如令啲資訊對用家嚟講更加易明）。
IA 工作會用到圖書館學、認知心理學同埋人機互動等方面嘅知識。
資訊戰

資訊戰（英文：information warfare，IW）係指喺打仗等競爭性嘅活動當中控制資訊，並且靠噉做令自己得到優勢。簡單例子有用密碼學技術嚟令敵人解讀唔到自己嗰方嗰啲通訊，或者係請黑客嚟偷對方嗰啲數據。
資訊戰（IW）不同於攻擊電腦、軟體同埋指揮控制系統嘅網路戰。資訊戰呢個概念講緊嘅係點樣用戰場空間使用同埋資訊通訊技術（ICT）管理，追求達致同對手對等嘅競爭優勢。 打資訊戰係要喺目標唔知情嘅情況下，操縱目標信任嘅訊息，令到目標做出違背佢利益但符合資訊戰嗰方利益嘅決策。因此，我哋唔清楚資訊戰幾時開始、幾時打完，以及係佢嘅強度或者破壞力有幾大。資訊戰可能涉及收集戰術資訊、保證資訊有效、傳播宣傳或者虛假資訊，用嚟挫傷或者操縱敵人同公眾、破壞敵方資訊嘅品質、以及否認為敵對勢力提供資訊收集機會。資訊戰同心理戰密切相關。
美國武裝部隊對呢隻術語嘅使用有利於技術，因此往往擴展到電子戰、網路戰、資訊保障同電腦網路作戰、攻擊同防禦領域。 其他軍隊使用更廣泛嘅術語「資訊作戰」（IO），雖然呢隻字用咗技術，但重點關注資訊使用當中同人類更加有啦掕嘅方面，包括社交網路分析、決策分析同資訊使用中嘅人性面。
資訊抽取

資訊抽取（英文：information extraction，IE）係指由一份可以由電腦自動讀取嘅文件度攞出有用嘅資訊，例如想像一個人工智能程式學識睇一段字嚟學知識。
資訊可視化

訊息可視化（information visualization）係指將資訊用視覺形式表達，等啲訊息易睇啲嘅技術。
資訊及機構

資訊及機構（Information and Organization）係一本關於資訊通訊科技同社會組織之間關係嘅學術期刊，佢哋會發佈唔少呢方面嘅理論文章，亦會尋求理論嘅創新，並且接納唔同形式嘅文章。
現時呢本期刊被列為澳洲商學院院長議會期刊名單中A*級（最高級）。

爭議事件
曾經有人喺學術期刊評論網站Scirev入面批評，呢本期刊處理稿件嘅時間好慢，向總編輯查問進度嘅時候，對方亦唔會回覆。直到話要撤稿嗰陣，總編輯就聲稱話無得撤稿，只能由佢哋去拒稿。批評者又話，咁樣嘅事情已經唔係第一次。
資訊及管理

資訊及管理（Information & Management）係一本關於資訊系統學術研究嘅期刊，由Elsevier出版，而家總編係周蔭強。期刊對象讀者包括資訊系統學者，同埋各方面資訊系統專業人士，目的係推動資訊系統學術理論嘅發展，提供資訊系統教育嘅訓練同埋教育材料，推動資訊管理系統方法同埋應用嘅進步，仲有就係涵蓋資訊科技系統喺唔同領域嘅應用。
現時呢本期刊被列為澳洲商學院院長議會期刊名單中A*級（最高級）。

爭議
喺評論唔同期刊對投稿係咪公平嘅網站Scirev.org入面，有人批評佢要令投稿人士等成15個月，而且最後基於一啲唔公平嘅評語而拒稿，期間總編亦無作出合理跟進。
賴暐哲

賴暐哲（粵拼：laai6 wai5 zit3；英文：Steven Lai），係臺灣音樂製作人、作曲家。

經歷
佢攞過第32屆政大金旋獎最佳結他手獎。2017年，佢加入跳蛋音樂工廠。佢亦都係台灣環球唱片旗下嘅詞曲作者。
賴李承美

賴李承美，親北京派在香港台裔商人，成長喺台南麻豆鎮，曾經任職港澳台灣同鄉會理事、會長、副會長等職位，喺香港定居逾三十年。

家庭
賴李承美已經結婚，老公係賴建成、大女賴明潔及女婿譚錡鋒。
賴永明

賴永明，香港親中派政治人物兼航運交通界人士。

選舉經歷
喺2021年9月，佢當選成為香港特别行政區選舉委員會航運交通界委員。之後佢喺李家超無提政綱嘅情況下，有份提名李家超參與2022年香港行政長官選舉。
賴暖新

賴暖新，香港親中派政治人，曾經參與2023年香港區議會選舉。
賴氨酸

賴氨酸（英文：lysine）係一種氨基酸。
路陷

路陷（pothole）係指馬路嘅路面出現嘅下陷，通常係因為路面下嘅泥土結構入咗水或者長年承受汽車施嘅壓力所引致。
路芙

路芙（1967年9月20號—）原名曾潔（英文名：Ruth Tsang），係香港電台節目主持，1998年到2016年1月期間服務新城電台，亦係無綫電視部頭合約藝員。
路軌

路軌，又叫火車軌，係鐵路火車行嘅路，由鋼軌、枕木同道碴組成。
路軌嘅分叉叫波口。
路西法

路西法（拉丁文、英文：Lucifer），係基督教同猶太教嘅名詞，出現喺《以賽亞書》第14章第12節，通常指被逐出天堂前嘅魔鬼或者撒旦。後世文學將佢描述做墮天使，原本係最靚最奪目嘅天使，後嚟背叛上帝發動戰爭，最後戰敗墮落到地獄。
「路西法」（Lucifer）呢個名出現喺《以賽亞書》第14章第12節，希伯來語係「הֵילֵל」（helel），而喺聖經入面，呢個字只出現過呢一次。
七十士譯本將佢翻譯做古希臘語「ἑωσφόρος」（heōsphoros），字面意思係黎明使者，即係黎明時分出現嘅金星，又稱啟明星。武加大譯本將佢譯做拉丁語「Lucifer」，由lux（光，所有格lucis）同ferre（帶來）所組成，意思係「光之使者」。
路遙

路遙（1949年12月3號—1992年11月17號），原名王衛國，係中華人民共和國作家，來自陝西清澗。

生平
路遙寫完《平凡的世界》第三部，因為持續幾年嘅乙型肝炎形成肝硬化腹水，喺1992年8月6號入住延安地區人民醫院，冇耐轉去西安西京醫院。1992年11月17號，路遙响西京醫院病逝，終年43歲。

屋企人
阿爸王玉寬，2007年7月17號病逝。阿媽馬芝蘭，2011年3月26號病逝。養父（大伯爺）王玉德，1988年過身。養母（大伯娘）李桂英，2004年過身。
二弟王衛軍，1996年肝硬化腹水病逝。三弟王天雲。四弟王天樂，2007年4月肝硬化腹水病逝。五弟王天笑。妹王英、王萍。
老婆林達係福建廈門人。1978年1月25號同路遙喺延川縣結婚。1992年初，同路遙達成協議離婚方案，但未簽署。兩公婆有個女路遠。
路邊千金

《路邊千金》係喺1962年嘅一部港產片，由莫康時、何碧堅兩人執導，林鳳、胡楓主演。

情節
胡音係一個鋼琴老師，佢女友林青係一個舞蹈員，喺夜總會表演。有一晚，胡音嘅兩個好朋友兼同屋住梁福同鄧聲喺街見到一個被遺棄嘅BB女，兩人收養咗個女嬰。之後，胡音亦加入做咗個BB女嘅爸爸，被林青誤會佢已經結咗婚，女都有埋。同時，夜總會經理又對林青展開追求...
路訊通

路訊通控股有限公司（RoadShow，前稱資訊娛樂共同睇；港交所：0888）係載通國際旗下媒體銷售業務嘅分支機構。路訊通控股有限公司亦經營巴士車身、巴士站亭廣告代理以及九巴紀念品等業務。
路訊通係香港一個流動多媒體資訊系統，最初裝設喺九巴、城巴同埋進智公交旗下專線小巴，其後擴展至龍運巴士及新巴（所有安裝喺進智公交小巴同埋龍運巴士嘅路訊通已經停用，進智公共小巴嘅路訊通系統更已經拆晒）。
2017年7月1號開始，佢哋嘅電視服務已經喺在九巴同龍運巴士全線車廂正式停播，路訊網亦喺同日停止提供新節目。而家巴士上嘅電視已經全部唔再開，並喺螢幕度貼咗宣傳花旗銀行Citi八達通白金信用卡車費回贈優惠嘅廣告貼紙。
路蔥頭

路蔥頭，洋蔥一種，菜一種，草一種，球莖紅色，裏面一塊一塊，白中帶紅，故此又叫紅洋蔥。
英文叫Bombay onion或者red onion。
原產於意大利。
路透社

路透（Reuters）係世界前三大嘅多媒體新聞通訊社，提供各類新聞同金融數據，響 128 個國家運作。路透提供新聞報導畀報刊、電視台... 以又快又準出名。另一方面，路透提供工具同平台，好似股價同外幣匯率，畀交易員分析金融數據同管理交易風險，同時路透嘅系統畀啲客戶喺互聯網做買賣，取代電話或紐約證券交易所嘅交易方法。
路透嘅服務分為四個部份：買賣交易、資產研究管理、企業同媒體，其中超過 90％ 嘅收入嚟自金融服務業：對股票、外幣匯率、債券嘅分析、處理、發送，同埋開發相關產品。
路華舞曲

路華舞曲（英文：Loure）係 18 世紀嗰陣經已存在嘅一種法國舞曲同舞蹈，喺巴洛克音樂當中相當受歡迎。
路華舞曲速度中等偏慢，有用三拍子，每段節拍第一吓拍子強。
薩亞普省

薩亞普省（波斯文：ولایت سرپل‎）係中東國家阿富汗嘅卅四個省之一。
薩伊德·哈里姆帕夏

薩伊德·哈里姆帕夏（土耳其文：Said Halim Pasha，1865年1月18號—1921年12月6號），係鄂圖曼帝國嘅大臣、外交官。喺1913年去到1917年期間佢做大維齊爾，任內加入同盟國參與咗第一次世界大戰。
薩伊定律

薩伊定律（Say's law）係經濟學上嘅一套主張，認為一件產品生產咗出嚟就會有人需求。
薩佗

Satyr（嚟自希臘文：Σάτυροι，可作粵拼：saat1 taa4，大致粵音漢字：薩佗），又叫薩提洛斯，係希臘神話入面嘅潘同戴歐尼修斯嘅複合體自然神靈。薩佗係種半人半獸嘅傳說生物，同戴歐尼修斯（掌管酒、果園同豐收嘅天神）好有啦掕。

古代傳說
1873年一幅油畫，幅畫描繪隻薩佗喺度同班寧芙跳舞
呢幅圖嚟自前5世紀；幅圖描繪隻薩佗用佢條下體頂住個酒杯
睇埋：希臘神話、戴歐尼修斯同自然神靈
喺外形上，典型嘅薩佗望落上半身似男人而且從來都唔著衫，下半身就似馬或者山羊（又或者下半身似人但有好似馬噉嘅尾）。除此之外，一隻薩佗仲會有條好大好樣眼嘅下體。
根據傳說描述，薩佗出嗮名鍾意享樂，而且好淫蕩：傳說講，薩佗住喺山同森林等偏僻嘅地方，會祟拜戴歐尼修斯；佢哋好懶唔會點樣做嘢，終日就係掛住跳舞同飲酒，而佢哋唔跳舞飲酒嗰陣，就鍾意用各種方式追求性愛上嘅快感；甚至仲有啲故仔話，薩佗會為咗得到性愛上嘅滿足而走去強姦牲畜、人類同埋寧芙。

現代奇幻
睇埋：奇幻種族
薩佗嘅形象，有喺廿世紀起嘅奇幻當中出現。例如《龍與地下城》、《睡魔》同埋《Percy Jackson & the Olympians》等嘅奇幻作品都有用到薩佗呢條橋段。
薩佛納羅拉

薩佛納羅拉係一個翡冷翠共和國政治人、哲學家、作家同傳教者。
薩伊省

薩伊省係安哥拉嘅一個省，喺國土西北部，首府姆班扎剛果。
賴弘國

賴弘國（1989年5月28號—）係臺灣醫學美容醫生，之前就係婦產科醫生，外號「醫界王陽明」。
賴恩奧尼路

賴恩奧尼路（Ryan O'Neal，1941年4月20號—2023年12月8號）係美國男演員，加州洛杉磯出世，參演電影作品包括《愛情故事》（Love Story）同《紙月亮》（Paper Moon）。
賴家智

賴家智，香港親中派政治人，曾經參與2023年香港區議會選舉。
賴恩夏里遜

賴恩夏里遜（英文：Ryan Harrison，1992年5月7號—）係個美國職業網球運動員。
賴恩菲臘

賴恩菲臘（粵拼：laai6 jan1 fei1 lip6，英文：Ryan Phillippe，1974年9月10號—）係個美國男演員。佢喺1992年出道，出名嘅作品有《舊年暑假搞乜鬼》、《戰火旗蹟》同《撞車》。
賴建成

賴建成，親北京派在香港台裔商人，曾經任職港澳台灣同鄉會理事、會長、副會長等職位。

家庭
賴建成已經結婚，老婆係賴李承美、大女賴明潔及女婿譚錡鋒。

政治參與
佢係港澳台灣同鄉會主要成員，1999年曾經參與港澳台灣同鄉會訪問團，獲連戰副總統接見。
賴恩貝特蘭

賴恩貝特蘭（粵拼：laai6 jan1 bui3 dak6 laan4，英文：Ryan Bertrand，1989年8月5號—）係英倫足球員，司職後衛，效力緊英超球隊李斯特城足球會。
賽馬會氣候變化博物館

賽馬會氣候變化博物館係位於香港沙田馬料水一間氣候博物館，係全球首間以氣候變化為主題嘅博物館。博物館初期由香港中文大學轄下嘅賽馬會地球保源行動所籌辦，香港賽馬會慈善信託基金捐款設立。博物館位於香港中文大學康本國際學術園8樓，喺2013年12月16號開幕。
賽馬會體藝中學

賽馬會體藝中學（英文：Jockey Club Ti-I College）係香港嘅一間英文中學，喺1989年成立，係全港唯一完全由自行分配學位收生嘅津貼中學，位於新界沙田火炭樂景街5至7號。

歷史
體藝中學嘅創校理念源自已故港督尤德爵士，佢主張喺香港成立一間唔單止強調學術表現，而係更為提供學生發揮體育同視覺藝術潛能嘅中學。1985年11月，布政司同英皇御准香港賽馬會達成協議，由政府同賽馬會共同出資8400萬港元喺沙田建立體藝中學，並且由教育署邀請專業人士同教育工作者籌組學校管理局。體藝中學喺1989年9月正式開課，由屯門保良局董玉娣中學創校校長張灼祥先生出任創校校長。

宗旨
體藝中學創立嘅目的，係堅信除咗提供正規文法中學課程之外，亦能夠讓學生發展體育、藝術嘅潛能。故此，學校極注重學生嘅學業成就，亦重視學生嘅才能發展。學生離校嘅時候，應該能夠掌握熟練嘅語文技巧，具有分析同獨立思考能力，對學科、體育或藝術有出眾嘅造詣。

校園
學校佔地約20,000平方米。新翼大樓喺2005年完工，除咗一般中學設施外，另設有室內體育館、健身室、游泳池、多元化球類運動場、體育中心、STEM室、繪畫室、雕塑室、平面設計室、陶藝室、媒體實驗室、版畫室、展覽廳、展覽廊、演講廳、樂隊練習室、學生宿舍、飯堂，全校空氣調節，並已鋪設光纖電腦網絡同全校無線網絡接點。
2020年校園改善計劃將圖書館同語言學習室搬去地下，方便同學使用。原新翼圖書館位置改建成體育中心。天台位置亦安裝咗99塊太陽能板。有蓋操場位置加建咗活動趟板，可以提供一個新嘅室內空間作為活動或課堂使用。
賽馬會葵盛圍休憩處

賽馬會葵盛圍休憩處，香港公園之一，遊樂場之一，喺葵涌葵盛，葵盛圍近南葵涌賽馬會分科診所同葵盛游泳池，英文叫Jockey Club Kwai Shing Circuit Sitting-out Area。行政上歸葵青區。設施有寵物共享公園，以及狗糞收集箱。公園全日開放。歸康樂及文化事務署管。園內禁煙。
賽馬會鯉魚門創意館

賽馬會鯉魚門創意館（英語：Jockey Club Lei Yue Mun Plus）係香港嘅一座博物館，位於九龍鯉魚門海傍道45號。呢座博物館係由香港賽馬會贊助，同由九龍社團聯會社會服務基金運營，主要宣揚中國共產黨喺香港保衛戰嘅角色，現時館長係黃冠麟。
2011年11月18號，由香港賽馬會董事（前全國人大常委）范徐麗泰、發展局局長林鄭月娥同九龍社團聯會社會服務基金主席高寶齡主持咗開幕禮。

設施
賽馬會鯉魚門創意館設有多個多用途房間、演藝活動室、陶藝室同埋一間茶座等等。而展覽廊亦會陳列鯉魚門嘅歷史，包括啲早期嘅陶藝同石礦工業發展等等。
賽馬會德華公園

賽馬會德華公園（簡稱德華公園，Jockey Club Tak Wah Park）係香港一公園，喺新界荃灣市中心，佔地約莫1.63公頃。由香港賽馬會贊助起，康樂及文化事務署管理，係一個中式設計嘅公園。

設施
園入面有兩個主題花園，分別係「茶花園」同埋「草藥園」。
海壩村古屋
義璋陳公祠
賽馬會興盛路遊樂場

賽馬會興盛路遊樂場（英文：Jockey Club Hing Shing Road Playground）係香港一公園同遊樂場，喺葵盛興盛路，行政上歸葵青區。設施有狗公園同寵物公園。
賽馬會香港足球總會足球訓練中心

賽馬會香港足球總會足球訓練中心（英文：Jockey Club HKFA Football Training Centre）又叫將軍澳足球訓練中心，係香港足球總會喺香港新界西貢區將軍澳堆填區第一期（77區）興建嘅一座大型足球訓練基地，面積達68公頃，由香港足球總會嘅子公司香港足球訓練中心有限公司營運。足球訓練中心同日出康城第3期緻藍天同埋第5期MALIBU只有一街之隔。嗰度嘅堆填區喺1995年關閉，地皮經過環境保護署修復之後一直懸空；嗰段地皮已經俾香港政府劃歸畀香港足球總會，用嚟興建足球訓練中心用途。

簡介
位於將軍澳嘅賽馬會香港足球總會足球訓練中心佔地12公頃，係由香港賽馬會慈善信託基金捐助興建，香港足球總會負責營運嘅大型足球訓練基地。中心係香港足球代表隊嘅訓練基地同香港教練同球證嘅培訓場地，設施包括三個標準天然草足球場、三個標準仿真草足球場同一個標準五人足球場等等，當中嘅仿真草足球場設有公眾時段，接受市民申請租用。
賽馬會黃石水上活動中心

賽馬會黃石水上活動中心（英文：The Jockey Club Wong Shek Water Sports Centre）係香港一個水上活動中心，喺新界西貢黃石碼頭側邊，由康樂及文化事務署管理。

簡介
賽馬會黃石水上活動中心位於景色秀麗嘅西貢東部，臨近大灘海峽，碧海藍天，翠綠山巒，係享受水上活動嘅好地方。中心三面環山，係一個天然嘅屏障，初學者可以喺中心對開海峽同土瓜坪內灣練習，具有經驗嘅水上活動愛好者，就可以喺中心嘅東北面揚帆或划艇，遠望塔門同高流灣。中心夏天充滿熱帶氣息；冬天雖然氣溫較低，但係愛好水上活動嘅人，仍然可穿着由中心提供嘅保暖膠衣，喺壯闊海景下享受人生，挑戰自我。
西田滿壽次郎

西田滿壽次郎係退役日本足球員，教練，執教過日本足球代表隊。（1923年遠東運動會，日本 1-2 菲律賓 5月23日，日本 1-5 中国 5月24日）
西田望見

西田望見 ，係日本嘅一個女藝人同埋配音員。
西番蓮科

西番蓮科（Passifloraceae） 係金虎尾目嘅一個科，有27個屬。
西田裕美

西田裕美 ，係日本嘅一個女藝人同埋配音員。
西田剛

西田剛（1986年9月14號—）係日本足球員，司職前鋒，效力愛媛FC。
西番蓮屬

西番蓮屬（Passiflora） 係西番蓮科嘅一個屬，有550個品種。
西田吉洋

西田吉洋（1973年1月30號—）係日本足球員，司職中場，效力過廣島三箭，京都不死鳥，福岡黃蜂，東京綠茵，及札幌岡薩多。
西田雅一

西田雅一 ，係日本嘅一個男配音員。

配音作品一覽
呢個表唔完整，歡迎加料。
アタゴオルは猫の森（2006年）
僕のヒーローアカデミア THE MOVIEシリーズ（2018年）
映画 この素晴らしい世界に祝福を!紅伝説（2019年）
車勝元

車勝元（粵拼：ce1 sing3 jyun4，韓文：차승원，1970年6月7號—），係大韓民國嘅一個男演員。
車匙

車匙係汽車司機用嘅鎖匙，可以用佢開閂車門同撻著架車嘅引擎。
車厘子

車厘子（借自英文 Cherries，單數 Cherry），又叫櫻桃，係薔薇科李屬（Prunus）下面嘅植物，亦都係一種常見嘅生果。
車厘子可樂

車厘子可樂，係一種汽水，將可樂加少少車厘子味嘅糖漿去調味，係美國幾流行嘅可樂口味。
車厘子色

車厘子色（Cerise）係種紅色，似車厘子嘅色。
車厘子雪糕

車厘子雪糕（英文：Cherry ice cream）係用車厘子調味嘅雪糕口味，有住車厘子本身嘅紅色。呢隻雪糕口味主要喺美國流行，第啲地方就比較少見。
車厘急

車厘急（英文sherry cup）係酒水一種，用車厘酒溝滾水、白糖、檸檬打成。
車前紫草屬

車前紫草屬（學名：Sinojohnstonia）係紫草目紫草科嘅一個屬。
車厘子汁

車厘子汁係用車厘子榨出嚟嘅果汁嘢飲，呈深紅色。
載旗航空公司

載旗航空公司源自英文「flag carrier」，狹義上係指一個由某個國家或地區政府指定，單獨或壟斷性代表嗰個國家或地區飛國際航班嘅航空公司。由於伊個航空公司嘅飛機上面，通常（但係唔一定）會塗上被代表國家或地區嘅國旗或區旗，所以叫做「載旗航空公司」。廣義上嘅載旗航空公司，可以指超過一間喺機身上面塗上國旗或區旗嘅航空公司。
有人會將「載旗航空公司」稱為「國家航空公司」，但係伊種叫法係唔正確嘅，因為有啲載旗航空公司已經唔係國營企業，而有啲國家就無嚴格意義上嘅「國家航空公司」。
載淳

愛新覺羅載淳（1856年4月27號—1875年1月12號）係大清皇帝，1861年到1875年在位，史稱清穆宗。因在位年號同治，又叫同治皇帝。

登基前
英法聯軍攻入北京之前，載淳跟佢阿爸清文宗咸豐皇帝走咗去熱河避暑山莊。1861年，清文宗喺臨死前立佢唯一一個仲在生嘅仔載淳做皇太子。

在位時期
載淳喺五歲登基，由清文宗皇后慈安太后同自己母后慈禧太后掌權，而一直喺兩位太后嘅控制下，响十八歲親政，載淳在位期間，歐洲列強未有入侵，而且太平天國嘅大本營天京亦都喺1864年畀清軍收復，剩低嘅太平軍亦陸續被消滅。大清朝廷喺奕訢、文祥、曾國藩、左宗棠、李鴻章等人嘅領導下，興辦洋務運動，幾有發憤圖強之心，呢段時期被稱為同治中興，但係似迴光返照多啲。
捻軍喺載淳在位時期畀清廷平息咗。同治陝甘回變喺1862年開始，持續到1873年。
載淳年僅19歲就駕崩，據講係死於天花、性病交叉感染。之後由載湉做皇帝，就係清德宗。
載漪

愛新覺羅載漪（1856年8月26號—1922年11月24號），係大清清仁宗三阿哥惇恪親王綿愷嘅嗣孫，清宣宗五阿哥惇勤親王奕誴嘅二阿哥，後來過繼畀瑞敏郡王奕誌（清仁宗四阿哥瑞懷親王綿忻個仔）為嗣，三十八歲襲封端郡王。
1900年，佢個仔溥儁本嚟畀慈禧太后冊立做大阿哥，準備隨時取代載湉做皇帝，史稱「己亥建儲」，只不過，外國公使唔單止唔承認，而佢同三弟載瀾喺義和團運動搞出個大頭佛，搞到載漪、溥儁兩仔爺失勢，被流放新疆。
1922年，載漪喺貧病交迫之中死咗。
晚清史（1840年—1911年） 改
重大事件
清皇室重要人物
重要人物
重要組織
載得有情人

《載得有情人》（英文：Rear Mirror），係香港無綫電視製作嘅時裝愛情電視劇，由黎耀祥、蘇玉華、洪永城同唐詩詠領銜主演，監製方駿釗。呢套劇用私人司機做主題。
載湉

愛新覺羅載湉（1871年8月14號—1908年11月14號）係大清皇帝，1875年到1908年在位，史稱清德宗。因在位年號光緒，又叫光緒皇帝。

生平
清同治十年（1871年），載湉出世，阿爸係道光帝第七仔醇賢親王奕譞，阿媽係那拉氏。
1875年，清穆宗載淳駕崩，因冇子嗣，四歲嘅載湉繼承皇位，兩太后攝政，改元光緒，當年即光緒元年。
1881年，慈安太后過身，慈禧太后繼續垂簾聽政。
光緒九年（1883年），中法戰爭，翌年簽定《中法新約》。
光緒十年（1885年4月4號），清法簽訂停戰協議。
光緒十三年（1887年）9月30號，黃河決堤，200萬人死。12月1號，清葡簽友好通商條約。
載湉
光緒二十年（1894年），甲午戰爭爆發，最終清朝打輸仗，喺1895年同日本簽咗《馬關條約》。之後俄國、德國同法國唔想日本攞到遼東半島而出嚟干預。
光緒二十四年四月初十（1898年5月29號），恭親王奕訢死，載湉輟朝五日，素服十五日。
光緒二十四年四月廿三（1898年6月11號），載湉頒佈《明定國是詔》，戊戌變法開始。
「

諭：「中外大小諸臣，自王公至於士庶，各宜發憤為雄。以聖賢義理之學植其根本，兼博採西學之切時勢者，實力講求，以成通達濟變之才。京師大學堂為行省倡，尤應首先舉辦。軍機大臣、王大臣妥速會議以聞。」

」
光緒二十四年八月初六（1898年9月21號），載湉俾慈禧太后軟禁喺瀛台涵元殿、頤和園玉瀾堂，戊戌變法失敗。
光緒二十六年（1900年），八國聯軍攻入北京，載湉俾慈禧太后挾持到西安。光緒二十七年（1901年）《辛丑條約》簽訂。之後載湉同慈禧太后返北京，載湉繼續被軟禁。
清朝喺八國聯軍攻入北京之後，開始諗推行新政。1905年廢除科舉制度。
載湉喺1908年過身。之後由溥儀做皇帝。

死因
2008年有人對清西陵載湉遺體嘅頭髮、遺骨、衣服同墓內外環境樣品進行檢測分析，證實載湉係砒霜中毒死嘅。
佢嘅死，有人話係慈禧太后做，有人話係袁世凱做，亦有人話係李連英做，係「清宮八大疑案」之一。

評
佢雖然係一位有改革意識、才思敏捷、不畏強權嘅一代帝王，但有志難伸。
載寧

載寧（韓文：재령군／載寧郡 Jaeryŏng gun */?）係朝鮮民主主義人民共和國黃海南道嘅一個郡。
載灃

愛新覺羅載灃（1883年2月12號—1951年2月3號），字「伯涵」，號「靜雲」，晚年自稱「書癖」，改名「載靜雲」，係大清醇親王奕譞嘅五阿哥。

生平
1890年，奕譞病死之後，載灃繼承老豆嘅醇親王爵位。
1908年，佢個仔溥儀做皇帝之後，自己做攝政王。
1910年，載灃遭到革命黨人汪精衛、陳璧君等人嘅密謀暗殺，不過暗殺失敗，汪精衛畀人拉。
1911年12月6號，袁世凱進言隆裕太后，太后下令載灃辭去攝政王職位，以醇親王退歸府邸。
1912年2月12號，袁世凱迫令隆裕太后頒布《宣統皇退位詔書》，大清滅亡。
1951年2月3號，載灃因病去世，享年68歲。

家庭
載澧有四個哥哥：大哥載瀚、二哥載湉（光緒帝）、三哥（未命名）、四哥載洸（奉恩輔國公），有兩個細佬：六弟載洵（瑞敏郡王奕誌嘅便宜仔）、七弟載濤（鍾端郡王奕詥嘅便宜仔）。佢老婆叫做瓜爾佳幼蘭，有四個仔：溥儀、溥傑、溥倛、金友之。
晚清史（1840年—1911年） 改
重大事件
清皇室重要人物
重要人物
重要組織
載通國際

載通國際控股有限公司（Transport International Holdings，港交所：0062）係新鴻基地產嘅附屬公司，1997年底由九龍巴士成立，取代佢喺香港嘅上市地位。
載通國際之前係叫九龍巴士控股有限公司，2005年11月28號先至改名做載通國際。
載通國際除咗喺香港本土擁有亞洲最大嘅城市客運及個別地產業務，喺大中華地區亦擁有多間客運機構。
阿部巧

阿部巧（1991年5月26號—）係日本足球員，司職後衞，效力群馬草津溫泉。
阿部敏之

阿部敏之（1974年8月1號—）係日本足球員，司職中場，效力過鹿島鹿角，CFZ，浦和紅鑽，仙台七夕，及新潟天鵝。
阿部浩之

阿部浩之（1989年7月5號—）係日本足球員，司職中場，效力川崎前鋒。
阿部嵩

阿部嵩（1984年6月7號—）係日本足球員，司職中場，效力過柏太陽神，福岡黃蜂，金澤薩維根，及町田澤維亞。
阿部拓馬

阿部拓馬（1987年12月5號—）係日本足球員，司職前鋒，效力FC東京。
阿部正紀

阿部正紀（1991年12月25號—）係日本足球員，司職後衞，效力FC岐阜。
阿部寬

阿部寬（日文：阿部 寛／あべ ひろし Abe Hiroshi，1964年6月22號—），係日本男演員，前身係模特兒。依家隸屬茂田事務所（日文：茂田オフィス）。
阿部敦

阿部敦（1981年3月25號—）係日本嘅一個男配音員。

配音作品一覽
呢個表唔完整，歡迎加料。
阿部文一朗

阿部文一朗（1985年4月2號—）係日本足球員，司職前鋒，效力過清水心跳，及鳥棲砂岩。
阿部彬名

阿部彬名，係日本嘅一個女藝人同埋配音員。
許紀霖

許紀霖（1957年—），係中國史學家同思想家。佢喺上海出世。華東師範大學教授、華東師範大學-不列顛哥倫比亞大學現代中國與世界聯合研究中心中方主任。
許紀霖喺中國現代歷史，尤其係政治思想史、文化史同上海城市文化方面，有創見性研究。
許素瑩

許素瑩，前香港演員，曾經喺1984年憑電影《半邊人》入面嘅角色阿瑩入圍香港電影金像獎最佳女主角。
許穎

許穎（Phoebe，1989年2月3號—）（自稱，有爭議）係香港𡃁模，亦係葛文輝嘅「葛女郎」之一，活躍香港書展同漫畫展，憑身材成為寫真𡃁模新力軍，2011年更邀得日本攝影大師米原康正操刀影寫真。2011年嘅書展開幕前夕，自稱因為遺失手機而引發慾照外洩，啲相都係自拍照而相中嘅佢搔首弄姿，最後佢否認炒作同講考慮報警處理。喺2012年嘅香港書展入便佢嘅寫真因為太暴露而被要勒令收書。
許立明

許立明，台灣政治人物，曾經代理過高雄市市長。
許絜瑜

許絜瑜（Connie HSU, Chieh-Yu，1992年1月14號—）係中華台北女子網球手，臺灣出世，至2007年都係代表中華人民共和國，2008年至2014年代表美國，至2014年4月首次代表中華台北。

球員生涯
呢節要加長。
許祥光故居

係中國廣東廣州嘅一間名人故居，喺越秀區北京街道許地6號之三。呢間嘢喺大清時期，許祥光住過響呢度而出名。2012年11月被列為越秀區登記文物。
許穆

許穆（韓文：허목；1595年12月11號—1682年4月27號），字文甫、和甫、號眉叟、台領老人、諡號文正，係大朝鮮國後期文臣、政治人、儒學者、畵家、性理學思想家。李朝後期禮訟論爭嘅主要人物、南人黨嘅急進派同首領。西人黨領首宋時烈嘅政敵之一。
運算分析

運算分析（analytics）泛指有系統性噉用運算方法分析數據，可以用嚟發現數據入面一啲得意嘅規律。
運算作業

一件運算作業（computing task）泛指運算上要部電腦行嘅一啲工作。
運油輪

運油輪，簡稱油輪，通常係指運輸石油化工產品嘅貨船，不過理論上設計到係液體就運得，好似水咁。
運算化學

運算化學（computational chemistry）係指用運算方法（指電腦模擬等）解決化學上撞到嘅問題。
運算

運算（粵音：wan6 syun3；英文：compute，動詞）係指涉及跟從一個定義好嘅模型、通過一連串算術同非算術步驟做嘅計算（廣義上可以包含任何由輸入俾輸出嘅過程）。呢啲計算可以係算術性嘅（加減乘除等），又可以係做邏輯代數嘅處理，中途會處理資訊。
運算嘅例子有演算法：行一段演算法嗰陣，一部電腦會接收用家俾嘅一串演算法，一段演算法包含一串有先後之分嘅指示，每行指示教部電腦做某啲計算，等等，通過行呢段演算法，部電腦會俾出一個輸出，如果段演算法設計得好而且部電腦無誤噉行好段演算法嘅話，個輸出正正會係個用家想要嘅結果。

簡例
舉個簡單例子說明，好似係以下呢段用粵文寫嘅演算法（虛擬碼）噉，就做咗一連串嘅運算：
要解決嘅問題：家吓俾一列正數（輸入）你，假設呢個列唔係一個空列，同我搵嗰列數入面最大嗰個出嚟。
用嘅演算法嘅步驟：
設一個變數，叫佢做「max」，並且將佢個數值設做「0」；
將收到嗰列正數逐個逐個攞嚟同 max 比較吓；
如果撞到一個大過 max 嘅數（叫呢個數做「x」）嘅話，將 max 嘅數值設做 x，並且繼續將 max 同下個正數比較吓；（邏輯代數）
將最後得出嗰個 max 嘅數值俾出嚟（輸出）。max 嘅數值會係成列數入面最大嗰個。
呢段演算法用 Python（1991 年出嘅一種程式語言）寫出嚟嘅話會係：
# Input：一列冧巴，叫列冧巴做「L」。
# Output：L 入面最大嘅冧巴。

def find_max (L):
   max = 0         # 設最大值做 0。
   for x in L:     # 同 L 入面每個元件做以下嘅嘢...
      if x > max:       # 如果 x 大過最大值...
         max = x         # ... 設最大值做 x。
   return max      # 做完嗮上述嘅嘢後，俾返個最大值出嚟。
研究運算嘅領域係電腦科學（CS），而運算理論係電腦科學一個高度理論化嘅子領域：電腦科學會研究運算嘅應用，研究點用電腦運算造出有經濟價值嘅產品同技術，例如電腦圖像學（CG）研究電腦圖像－用電腦嘅運算功能造圖像嘅技術，而呢啲圖像可以用嚟製作電腦動畫等嘅產品；但另一方面，電腦科學又會用好似數學噉嘅方法研究運算呢家嘢嘅本質－做呢啲研究嘅電腦科學子領域就係運算理論（theory of computation）。
豐特斯德埃夫羅

豐特斯德埃夫羅（西班牙文：Fuentes de Ebro）係西班牙亞拉岡薩拉戈薩省一座城，住4千人。
豐澤電器

豐澤（Fortress）係香港一間電器零售連鎖舖，1975年成立。
豐濱鄉

豐濱鄉係中華民國臺灣花蓮縣嘅一個鄉，面積約莫162平方公里，人口約莫4千。
豐物道

豐物道（英文：Fung Mat Road）係香港西營盤一條馬路，由干諾道西同山道交界開始，另一邊係掘頭路。條街主要建築係西區副食品批發市場，側跟係屈地街電車廠。
陶匡淳

陶匡淳，香港親中派政治人物兼會計界人士。

選舉經歷
喺2021年9月，佢經指定團體提名(香港會計諮詢專家協會)成為香港特别行政區選舉委員會會計界委員。
陵水

陵水喺中國海南，家下係個自治縣，叫陵水黎族自治縣。以前係個縣，叫陵水縣。

山
西便有獨秀山。南便有多雲嶺。

水
東南濱海。有加攝嶼、雙女嶼喺海中。
西北大河水，出七指嶺，東南過博吉嶺，屈南叫桐棲港，又東入海。又南，青水塘水出西北狼牙村，東南流，到縣治西便，另有出為筆架山水，同大河水合，瀦為竈仔港。屈西南，至新村港口入海。

史
大清史有寶停巡司。
陵川

陵川係中國山西晉城一個縣，總面積1751平方公里，人口23萬。
陶傑

陶傑（粵拼：tou4 git3；英文：To Kit；1958年8月17號—），原名曹捷（cou4 zit3；Tsao Chip），係香港傳媒工作者，華文散文作家，多份香港報紙同埋雜誌嘅專欄作家，重有係做節目主持。

經歷
陶傑讀過真光小學（大坑）、培僑中學、嶺南中學 (香港)、英國華威大學英國文學，同埋倫敦大學倫敦政治經濟學院國際關係碩士。之後嚮英國廣播公司做過8年。
響2009年，佢寫評論話菲律賓係「僕人國家」，被菲律賓政府列入黑名單。後尾陶傑喺電臺節目光明頂（陶傑係節目主持之一）用西班牙語向菲律賓人公開道歉，兼向菲律賓駐香港總領事解釋呢件事。喺發行《HK Magazine》嘅Asia City Publishing Group陶傑發表道歉啟示，指「很多人讀出非文章本意，該公司向讀者保證絕對尊重菲律賓人」。
陶傑不時發表一啲同本土派相近嘅政治觀點（香港本土意識）。
陶君行

陶君行（Andrew To，1966年2月7號—）係香港社會運動人士，做過黃大仙區議會議員、社會民主連線主席、香港民主同盟（民主黨前身）中央委員、前綫秘書長，香港市民支援愛國民主運動聯合會常委。

背景
佢喺喇沙書院畢業，鍾意運動，學界田徑、越野賽、籃球同游水都識得。讀大專時搞學生運動，做嶺南學院學生會會長，1989年做咗香港專上學生聯會秘書長。1989年支援民運，因為六四事件出名，係香港民主同盟創會會員。
陵墓

泰姬陵係一座好出名嘅陵墓。
陵墓（英文：Mausoleum）係大型嘅墓地建築，通常葬咗啲地位好高嘅人。
金城俊樹

金城俊樹（1997年2月22號—）係日本足球員，美日混血，打中場位置，效力群馬草津溫泉。
金坑站

金坑站 (廣州)：廣州地鐵21號綫嘅車站。
員崗站：廣州地鐵7號綫嘅車站，規劃時期嗌過金坑站。
金坑站 (本溪)：瀋丹鐵路嘅火車站。